18/01/2017 | Administración LocalMunicipal
Carballo
Aprobación das bases da convocatoria de subvencións as asociacións culturais para a realizacion do programa anual de actividades culturais 2016

Coa finalidade de contribuír á promoción da cultura e do tecido asociativo de carácter cultural e a potenciación do seu papel no desenvolvemento cultural así como favorecer o acceso á cultura dos cidadáns de Carballo promovendo a organización e realización de actividades culturais, e en cumprimento das competencias que o Concello de Carballo ten na promoción da Cultura e da ocupación do tempo libre, conforme se estipula no artigo 25.2 da Lei 7/1985, do 2 de abril, proponse á Alcaldía que dicte a seguinte resolución: Primeiro.- Avocar a competencia delegada por Decreto de Alcaldía núm.1938 de 16 de xuño de 2015, na Xunta de Goberno Local, segundo o establecido no art.10 da Lei 39/2015, do 1 de outubro, do Réxime xurídico do sector público. Da presente resolución daráselle conta á Xunta de Goberno Local na primeira sesión que se celebre. Segundo.- Aprobar as seguintes Bases da Convocatoria de Subvencións a Asociacións Culturais para a Realización do Programa Anual de Actividades Culturais do ano 2016. Estas subvencións teñen por obxecto colaborar coas asociacións culturais do municipio de Carballo na realización do programa anual de actividades culturais durante o ano 2016. Con estas subvencións o Concello de Carballo pretende contribuír á promoción da cultura e do tecido asociativo de carácter cultural e a potenciación do seu papel no desenvolvemento cultural así como favorecer o acceso á cultura dos cidadáns de Carballo promovendo a organización e realización de actividades culturais. Poderán solicitar estas subvencións as entidades xuridicamente constituídas que estén rexistradas no Concello de Carballo sempre que cumpran ademais os seguintes requisitos: - Que as actividades non persigan finalidades de lucro. - Que o ámbito de actuación sexa o término municipal de Carballo. - Que teñan a súa sede social no municipio e realicen as súas actividades culturais regularmente no mesmo. - Non ter pendente de xustificar ningunha subvención ou axuda económica co Concello correspondente a exercicios anteriores. As axudas poderán destinarse á organización e realización do programa de actividades culturais así como ao mantemento ou xestión da asociación ou dos seus locais sociais. Exclúense desta convocatoria a actividade de investimento, as Festas Populares e as viaxes de carácter non cultural. Os gastos xerais de mantemento da asociación (alugueres de locais sociais, electricidade, auga, limpeza, persoal contratado para atención ao público ou xestión xeral, etc) poderán supoñer, como máximo, o 50% dos gastos de carácter cultural da asociación. De superar esta porcentaxe, na valoración da subvención teranse en conta o gasto só ata dita porcentaxe. Se no programa se inclúen actividades ou accións de carácter non cultural e estas teñen un peso no mesmo que se considere significativo, estas poderán excluirse na valoración da solicitude e no presuposto. Enténdese por peso significativo con respecto ao programa global cando o número de actividades non culturais é superior ao 40%, se o presuposto adicado a estas actividades ou accións non culturais é superior ao 30% ou se o número de participantes en actividades de carácter non cultural é superior ao 60% do total de participantes no programa xeral. Non se poderán incluír actividades financiadas polo Concello de Carballo. A concesión das subvencións realizarase en réxime de concorrencia competitiva. A cada solicitude adxudicaráselle un importe mínimo de subvención, que se incrementará na porcentaxe que lle corresponda segundo a puntuación obtida, de acordo cos tramos que se establecerán. Para a concesión das subvencións teranse en conta os seguintes aspectos que se ponderarán segundo as porcentaxes que se indican: - Importancia e interese cultural do programa cultural de actividades e dos gastos realizados en mantemento ou xestión da asociación ou dos seus locais sociais correspondentes ao ano 2016, (35%). - Valoración económica do programa cultural e dos gastos de mantemento ou de xestión da asociación ou dos seus locais sociais, tendo en conta o plan de financiamento, e as axudas económicas que se reciben doutros organismos públicos. Valorarase positivamente a menor porcentaxe de subvención solicitada ao concello en relación ao presuposto de gastos do programa. Así mesmo, terase en conta a eficiencia do gasto e a correspondencia entre a relevancia do gasto e a súa importancia para a execución da actividade.(20%). - Número de socios da entidade e número de beneficiarios do programa cultural e proxección social do mesmo, (20%). - Ámbito territorial e social do proxecto, tendo en conta actuacións de interese global para o municipio e a intervención en áreas con necesidades especiais como a zona rural,(15%). - Consideración das actividades culturais realizadas durante os tres últimos anos, (5%). - Cooperación entre entidades coa vontade de optimizar esforzos e recursos e estímulo da participación e emprego da lingua galega na realización das actividades para as que se solicita a subvención (5%). O importe da solicitude de subvención non poderá ser superior ao 70% do presuposto de gastos do programa para o que se solicita a axuda. En calquera caso, o importe máximo de subvención será 2500€. Para a concesión destas axudas destinarase un presuposto de 32.000€. O importe do crédito destinado a esta convocatoria, poderá incrementarse nunha contía adicional sen necesidade de nova convocatória, respectando os limites e condicións establecidos no artigo 58 do Real decreto 887/2206 de 21 de xullo e no artigo 31 da Lei 9/2007, de 13 de xuño de subvencións de Galicia. As entidades que soliciten algunha subvención deberán presentar as súas solicitudes no Rexistro Xeral do Concello de Carballo (preferentemente no Rexistro existente no Pazo da Cultura, Rúa do Pan s/n) no prazo dun mes desde a publicación no BOP destas bases. As solicitudes presentaranse no modelo que a tal fin preparará o Concello de Carballo e no que deberá constar: a) Nome, enderezo e CIF da asociación solicitante b) Nome e apelidos do representante da asociación, CIF, teléfono de contacto e enderezo a efectos de notificación e fotocopia do DNI do representante da entidade. c) Memoria do programa de actividades culturais desenvoltas no ano 2016, na que se incluirá se a asociación dispón ou non de local social, especificando horarios e uso do mesmo, obxectivos do programa cultural, ámbito de actuación, nome de cada actividade, data e lugar de celebración, breve descripción da actividade, obxectivos e fins concretos aos que se destinarán as axudas, programa previsto, destinatarios e número de participantes, responsable da actividade e outras entidades que colaboran, duración da actividade, presuposto de gastos e ingresos e outras cuestións que se consideren de interese. No caso de que unha actividade esté organizada en colaboración con outra entidade, deberase indicar o grado de responsabilidade de cada parte. d) Resume desglosado do presuposto de gastos e ingresos da asociación no ano 2016 correspondente ao programa cultural da mesma e aos gastos realizados en mantemento ou xestión da asociación e dos seus locais sociais. e) Número de socios e importe anual da cuota. f) Lugar, data e sinatura da persoa solicitante. g) Declaración xurada conforme se está ao corrente das obrigas tributarias co Concello de Carballo, Axencia Tributaria e fronte á Seguridade Social. h) Declaración xurada das axudas ou subvencións concedidas para a mesma finalidade procedentes de calquera administración pública ou ente público ou privado. i) Certificación da conta bancaria a nome da asociación.6.1.- As solicitudes presentadas serán valoradas de acordo cos criterios de outorgamento especificados nestas bases. A concesión das subvencións realizarase, mediante un réxime de concorrencia competitiva, e resolverá a Xunta de Goberno Local, logo da proposta motivada da Comisión avaliadora correspondente. A Comisión avaliadora estará formada por: Presidente: Concelleiro delegado de Cultura. Vogais: Dous Concelleiros da Corporación Municipal. Na comisión actuará como secretario/a, sen voto, un/unha funcionario/a da unidade administrativa á que lle corresponda a súa tramitación.6.2.- A relación de subvencións concedidas farase pública no taboleiro de anuncios e na páxina web do Concello e será notificada a todos os solicitantes no prazo dun mes desde a publicación da resolución.6.3.- As subvencións son compatibles con outras concedidas por outras administracións ou entes públicos ou privados. Non obstante a suma do importe das axudas recibidas e dos ingresos obtidos non poderá superar o custe total do programa a desenvolver.6.4.- O pago das subvencións aprobadas realizarase mediante transferencia bancaria. Se o importe da subvención concedida é inferior ao solicitado, de acordo co establecido na Lei Xeral de Subvencións e no seu regulamento, as subvencións reformularanse de forma automática, entendéndose deste xeito, que o beneficiario estará comprometido a realizar a actividade subvencionada cun presuposto total que poderá ser reducido na mesma porcentaxe na que se diminuiu o importe da subvención concedida. As entidades perceptoras das subvencións estarán obrigadas a: a) Organizar e realizar a actividade para a que foi concedida a subvención dentro dos prazos previstos. No caso de producirse calquera alteración relevante no presuposto ou no proxecto da actividade deberá comunicarllo ao Concello, que deberá autorizar o cambio. b) Facer constar nos materiais de difusión e publicidade a colaboración do Concello de Carballo, acompañada se procede, do logotipo correspondente, nun lugar e tamaño destacado con respecto a outros posibles colaboradores, excepto no suposto de que algunha das actividades rematase antes da presentación da solicitude. No caso de que se realice, o material gráfico correspondente á publicidade da actividade (carteis, revistas,.) estará redactada en galego. c) No caso de que a actividade se realice na vía pública ou ao aire libre, dispoñer dun seguro de responsabilidade civil que cubra esta actividade d) Colaborar no seguimento ou solicitude de información que realice o Concello. e) Comunicar calquera outra subvención que soliciten ou que se lles conceda para a mesma finalidade. f) Estar ao corrente nas súas obrigas co Concello de Carballo, a Seguridade Social e a Axencia Triburataria. g) Someterse ás actuacións de comprobación do Concello e ás de control financiero que corresponde á Intervención Municipal, así como facilitar toda a información que lle sexa requerida pola Intervención Xeral da Comunidade Autónoma, polo Tribunal de Contas e polo Consello de Contas no exercicio das súas funcións de fiscalización e control do destino das subvencións. h) Xustificar a actividade subvencionada nos prazos e condicións que se sinalan no apartado seguinte. i) Asumir todas as responsabilidades legais e civis das actividades que realizan.9.1.- Prazo de xustificación Presentar no prazo que se determine no acordo de concesión das subvencións a xustificación da subvención. Finalizado o prazo sen que as entidades presentasen a documentación xustificativa do cumprimento do obxecto do convenio, o departamento de Cultura requiriralle para que no prazo improrrogable de dez días, presente a xustificación correspondente. A falta de xustificación da subvención neste prazo excepcional conlevará a perda da subvención e demais responsabilidades previstas na Lei Xeral de subvencións.9.2.- Documentacion xustificativa.- - Declaración da realización do programa de actividades obxecto da subvención e memoria da actividade realizada, dos resultados obtidos, conforme ao modelo que proporcionará o concello. - Documentos que demostren a realización das actividades subvencionadas, como noticias de prensa, fotografías, tríptico ou cartel,. e materiais de difusión e publicidade nos que conste a colaboración do Concello de Carballo, acompañada se procede, do logotipo correspondente, nun lugar e tamaño destacado con respecto a outros posibles colaboradores. No caso de que non fora posible aportar estes documentos explicarase o motivo. - Declaración detallada e clasificada segundo os conceptos que figuran na solicitude dos gastos e ingresos correspondentes á actividade subvencionada realizados pola entidade, con indicación das desviacións respecto ao orzamento presentado na solicitude, asinada polo secretario/a e presidente/a da asociación. - Facturas correspondentes as actividades ou gastos do programa subvencionado por un importe igual ou superior á subvención concedida e relación clasificada das facturas presentadas, con indicación do concepto de gasto, concepto do orzamento ao que corresponden, do acreedor, documento, importe e data de emisión. Para a xustificación, só se admitirán facturas de gastos de mantemento da asociación, de gastos de comida e bebida e atencións protocolarias por un importe máximo total do 50% do importe da subvención concedida. As facturas deberán ser orixinais ou fotocopias compulsadas e deberán ser por un importe igual ou superior á subvención concedida. Nas facturas orixinais deixarase constancia de que foron utilizadas como xustificante da subvención percibida especificando a súa utilización para a xustificación da subvención desta convocatoria. En todo caso, as facturas estarán datadas no exercicio económico para o que se concedera a subvención. No caso de presentación de facturas por un importe inferior ao da subvención, aboarase só o importe presentado. - Declaración detallada das subvencións ou axudas obtidas doutras administración públicas ou entidades privadas para o mesmo obxecto indicando o seu importe e procedencia ou declaración de non ter outras axudas públicas ou privadas para o mesmo obxecto. - Declaración xurada conforme se está ao corrente das obrigas tributarias coa Seguridade Social. Se a cuantía da subvención superase os 3000€ os beneficiarios deberán entregar certificación da Seguridade Social acreditando estar ao corrente das obrigas tributarias. O Concello de Carballo achegará de oficio as certificacións que acrediten que a entidade solicitante está ao corrente das súas obrigas tributarias co Concello de Carballo e coa Axencia Tributaria.9.3 Gastos subvencionables Considéranse gastos subvencionables, aqueles que de maneira indubitada respondan á natureza da actividades subvencionada e resulten estrictamente necesarios e se realicen no prazo establecido. Só se admitirán como gastos subvencionables gastos mantemento da asociación, de comida e bebida e atencións protocolarias por un importe máximo total do 50% do importe da subvención concedida. Vista a documentación xustificativa presentada, logo do informe-proposta do departamento de Cultura e da fiscalización da intervención municipal, o órgano competente valorará se se cumpríu a finalidade básica obxecto da subvención e neste caso, aprobará os xustificantes presentados e ordenará o pagamento.11.1.- O Concello de Carballo reserva para si o dereito a orientar tecnicamente as actividades, a comprobar os datos económicos e a inversión da cantidade económica outorgada así como a efectiva realización delas, e a extender e dar a coñecer publicamente as actividades subvencionadas.11.2.- En caso de incumprimento das obrigas por parte dos perceptores, o Concello procederá á anulación total ou parcial da subvención.12.1.- O concello quedará exento de calquera responsabilidade civil, mercantil, laboral ou de calquera outra derivada das actuacións ás que estén obrigadas as persoas ou entidades destinatarias das subvencións outorgadas.12.2.- A presentación de solicitudes para esta convocatoria implicará a autorización ao Concello de Carballo para facer as consultas a outras administracións que considere oportunas para solicitar información.12.3.- De conformidade coa la Lei Orgánica 15/1999 de 13 de decembro de Protección de Datos de Carácter Persoal (LOPD), infórmase que os datos suministrados nos formularios que se presenten a esta convocatoria poden pasar a formar parte dun ficheiro automatizado de titularidade do Concello de Carballo, cuxa finalidade é a xestión da convocatoria para a que se presenta esta solicitude. O responsable do tratamento dos datos recollidos será a Concellaría de Cultura, con enderezo en Praza do Concello, s/n 15100 Carballo. O Concello de Carballo e a Concellaría de Cultura comprométense a adoptar as medidas de seguridade que correspondan en cumprimiento do establecido na lexislación vixente en materia de protección de datos de carácter persoal. O interesado poderá exercer os seus dereitos de acceso, rectificación, cancelación e oposición, entregando o formulario disposto para tal finalidade no Rexistro de Entrada Municipal, no enderezo electrónico lopd@carballo. org ou chamando ao tfno.981 704 703. O Concello suministrará os datos relativos ás subvencións concedidas ao Rexistro Público de Subvencións de Galicia e á Base de Datos Nacional de Subvencións. O acto de resolución da subvención esgota a vía administrativa. De acordo co que dispón o artigo 123 da Lei 39/2015, de 1 de outubro, poderá interpoñerse recurso potestativo de reposición ante o Alcalde deste Concello, no termo dun mes a contar desde o día seguinte da recepción da notificación, ou ben directamente recurso contencioso administrativo ante o Xulgado do Contencioso-Administrativo de A Coruña. Para todo aquelo no previsto expresamente nas presentes bases aplicarase: _ Ley 38/2003, de 17 de noviembre, General de Subvenciones _ R. D. 887/2006 polo que se aproba o Regulamento de desenvolvemento da Lei 38/2003, do 17 de novembro, xeral de subvencións _ Lei 9/2007, de 2007, de 13 de xuño, de Subvencións de Galicia. _ Ordenanza Xeral de Subvencións do Concello de Carballo a) No cumprimento do disposto no artigo 18.2 da Ley 38/2003, Xeral de Subvencións, e demais normativa de desenvolvemento, o Concello de Carballo remitirá a Base de Datos Nacional de Subvenciones información sobre a concesión das subvencións. b) Simultáneamente, no cumprimento do desposto no artigo 16.3 da Lei 9/2007, do 13 de xuño, de Subvencións de Galicia, o Concello de Carballo remitiralle a mesma información á Consellería de Economía e Facenda, co fin de que a incorpore ó Rexistro público de axudas, subvencións e convenios da Comunidade Autónoma de Galicia. Terceiro.- Aprobar un gasto por un importe total de 32.000€ (retención de crédito número 201600042658) con cargo á aplicación orzamentaria 3340.4890000 “ACTV. CULTURAL” do Orzamento Xeral do Concello de Carballo para facer fronte ao pago das subvencións previstas na convocatoria “Subvencións ás Asociacións Culturais para a realización do Programa Anual de Actividades Culturais do ano 2016” Carballo, 30 de decembro de 2016 O Alcalde O Secretario D. Evencio Ferrero Rodríguez D. José Villán Fuertes